Všeobecne záväzné nariadenie

obce Bartošova Lehôtka

č. 2 /2014

**O TRHOVOM PORIADKU A O PODMIENKACH PREDAJA VÝROBKOV**

**A POSKYTOVANIA SLUŽIEB NA TRHOVÝCH MIESTACH NA ÚZEMI OBCE**

**BARTOŠOVA LEHÔTKA**

Obecné zastupiteľstvo obce Bartošova Lehôtka podľa § 3 ods. 5 zákona NR SRč178/1998 Z.z. o podmienkach predaja výrobkov a poskytovania služieb na trhových miestach a o zmene a doplnení zákona č 455/1991 Zb. o živnostenskom podnikaní (živnostenský zákon) v znení neskorších predpisov, § 11 ods. 4 písm. g/ zákona SNR č. 369/1990 Zb. o obecnom zriadení v znení neskorších predpisov sa uznieslo na tomto všeobecne záväznom nariadení, ktorým sa upravuje predaj výrobkov a poskytovanie služieb na trhových miestach v obci Bartošova Lehôtka.

**Článok I**

Všeobecné ustanovenia

**§ 1**

**Úvodné ustanovenie**

Toto všeobecne záväzné nariadenie (ďalej len VZN) upravuje podmienky predaja výrobkov a poskytovania služieb na trhových miestach na území obce Bartošova Lehôtka , úlohy obce pri zriaďovaní a povoľovaní trhových miest, povinnosti fyzických a právnických osôb pri predaji výrobkov a poskytovaní služieb na trhových miestach a oprávnenia orgánov dozoru pri kontrole dodržiavania tohto nariadenia.

**§ 2**

**Základné pojmy**

1.

Na účely tohto nariadenia sa v obci Bartošova Lehôtka rozumie: Trhovým miestom-trhovisko, tržnica, stánok s trvalým stanovišťom, verejné priestranstvo určené na príležitostný trh alebo na ambulantný predaj..

Trhoviskom – je nekryté alebo čiastočne kryté priestranstvo trvale vyhradené na sústredený predaj výrobkov a poskytovanie služieb. Príležitostným trhom- predaj výrobkov a poskytovanie služieb na priestranstve dočasne určenom na takýto predaj, najmä jarmoky, sezónne a výročné trhy a sústredený predaj vlastných použitých textilných, odevných, športových a iných spotrebných výrobkov v primeranom množstve fyzickými osobami medzi sebou. Ambulantným predajom je predaj v stánkoch s dočasným stanovišťom, predaj na prenosných predajných zariadeniach, predaj v pojazdnej predajni a sezónny predaj na verejnom priestranstve pred prevádzkarňou. Za stánok s dočasným stanovišťom a za prenosné predajné zariadenie sa nepovažuje predajné zariadenie, na ktoré zriadenie sa vyžaduje stavebné povolenie podľa osobitného predpisu ,/§ 54 a 57 zákonač 50/1976 Zb. o územnom plánovaní a stavebnom poriadku - stavebný zákon – v znení neskorších predpisov/.

Za trhové miesto sa na účely tohto zákona považuje aj iné ako verejné priestranstvo alebo nebytový priestor, ktorý nie je prevádzkarňou, v ktorom sa uskutočňuje ambulantný predaj alebo príležitostný trh. (To neplatí , ak ide o predaj vystavovateľom na veľtrhu alebo výstave alebo ak ide o predajnú akciu).

Článok II

Zriadenie trhového miesta a predaj výrobkov a poskytovanie služieb na trhovom mieste

**§ 3**

**Povoľovacie konanie**

Trhové miesta na území obce Bartošova Lehôtka zriaďuje Obec Bartošova Lehôtka. Na zriadenie trhového miesta na inom ako verejnom priestranstve alebo v nebytovom priestore, ku ktorému nemá zriaďovateľ (Obec Bartošova Lehôtka) vlastnícke právo, je potrebný súhlas vlastníka nehnuteľnosti.

**§ 4**

**Trhové miesta**

1. V obci Bartošova Lehôtka sú zriadené trhoviska: na verejnom priestranstve pred obecným úradom a pred kultúrnym domom.

2.Povolenie na umiestnenie prenosného predajného zariadenia na trhovisku vydáva obecný úrad Bartošova Lehôtka.

**§ 5**

**Správa trhových miest a povinnosti správcu**

1. Správu trhových miest na území obce Bartošova Lehôtka vykonáva obecný úrad.

2.Ak je trhovým miestom priestranstvo alebo nebytový priestor, pretože za trhové miesto sa považuje aj iné ako verejné priestranstvo alebo nebytový priestor, ktorý nie je prevádzkarňou, v ktorom sa uskutočňuje ambulantný predaj alebo príležitostný trh – za správcu tohto trhového miesta sa považuje vlastník iného ako verejného priestranstva alebo vlastník nebytového priestoru.

3.Správca trhového miesta , v súlade s ust. § 5 ods.1 a 2 zákona č. 178/1998 Z.z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní v znení neskorších predpisov (ďalej len zákon č. 178/1998 Z.z.) - vypracováva trhový poriadok pre trhovisko a príležitostný trh a po jeho schválení miestnym zastupiteľstvom zverejní ho na viditeľnom mieste na trhovisku.

4.Správca trhoviska kontroluje u predávajúceho: oprávnenie na podnikanie v danej oblasti podľa osobitných predpisov a povolenie na predaj výrobkov a poskytovanie služieb na trhových miestach ,doklad o nadobudnutí tovaru ,u drobnopestovateľov kontroluje a eviduje 30 dňovú lehotu predaja (v zmysle §3 ods.4 zákona č 455/1991 Zb. o živnostenskom podnikaní v znení zmien a doplnkov, používanie elektronickej registračnej pokladnice podľa osobitných predpisov, udržiavanie poriadku, hygieny a čistoty počas predaja výrobkov a poskytovania služieb a po ich skončení, dodržiavanie trhového poriadku, primeranosť predaja vlastných použitých textilných, odevných, športových a iných spotrebných výrobkov fyzickými osobami medzi sebou na príležitostných trhoch,(primeranosť množstva týchto predávaných výrobkov posúdi správca trhoviska individuálne s prihliadnutím na charakter a stav predávaných výrobkov).

5.Správca trhoviska pri predaji hríbov kontroluje osvedčenie o odbornej spôsobilosti predávajúceho. Ak predávajúci nepredloží osvedčenie o odbornej spôsobilosti, alebo ak predáva huby, ktorých predaj je zakázaný – správca trhoviska bezodkladne informuje orgány dozoru.

6.Pri predaji (domácich ) vajec z vlastnej produkcie správca kontroluje potvrdenie o registrácii vydané štátnym veterinárnym lekárom.

7.Oprávnenie na podnikanie a doklad o nadobudnutí tovaru sa nevyžadujú ak ide o predaj vlastných použitých výrobkov fyzickými osobami medzi sebou v primeranom množstve a o predaj rastlinných výrobkov z vlastnej drobnej pestovateľskej produkcie. Pestovateľ sa musí preukázať potvrdením o registrácii na veterinárnej a potravinovej správe.

8.Pri predaji mlieka a mliečnych výrobkov sa výrobca preukáže potvrdením o registrácii výroby – produkcie , resp. rozhodnutím o schválení vydaným príslušnou RVPS.

9.Pri predaji mäsa a mäsových výrobkov sa predajca preukáže rozhodnutím o schválení výroby vydaným príslušnou RVPS.

**§ 6**

**Osoby oprávnené predávať výrobky a poskytovať služby na trhových miestach**

1.Predávaťvýrobky a poskytovať služby na trhových miestach v obci Bartošova Lehôtka možno len na základe povolenia na predaj výrobkov a poskytovanie služieb na trhovom mieste na území obce Bartošova Lehôtka vydaného obcou Bartošova Lehôtka.

2.Obec Bartošova Lehôtka vydá povolenie na predaj výrobkov a poskytovanie služieb na trhovom mieste na území obce, osobe, ktorá preukáže splnenie podmienok podľa § 10 a §11 zákona č. 178/1998 Z.z. v platnom znení a predloží :kópiu oprávnenia na podnikanie podľa osobitných predpisov (fyzické a právnické osoby oprávnené na podnikanie podľa osobitných predpisov) a originál oprávnenia na podnikanie k nahliadnutiu obci Bartošova Lehôtka, potvrdenie o registrácii na veterinárnej správe a rozhodnutie o schválení na príslušnej RVPS. Ak je žiadateľom fyzická osoba predávajúca vlastné použité výrobky v primeranom množstve medzi sebou, musí mať doklad preukazujúci splnenie požiadaviek na predaj výrobkov a poskytovanie služieb podľa osobitných predpisov, ak ide o predaj výrobkov a poskytovanie služieb, na ktorý sa taký doklad vyžaduje, fotokópiu strany označenej ako ZÁZNAMY DAŇOVÉHO ÚRADU z knihy elektronickej registračnej pokladnice žiadateľa, na ktorej je zaznamenané pridelenie daňového kódu elektronickej registračnej pokladnice, alebo čestné vyhlásenie žiadateľa s uvedením ustanovení osobitného predpisu – že nie je povinný na predaj výrobkov a poskytovanie služieb používať elektronickú registračnú pokladnicu ,ak je žiadateľom osoba – predávajúca rastlinné výrobky z vlastnej pestovateľskej činnosti preukáže, že je vlastníkom pozemku, na ktorom uskutočňuje vlastnú pestovateľskú činnosť, alebo je nájomcom takého pozemku alebo má obdobný právny vzťah k takému pozemku, ktorý ho oprávňuje na uskutočňovanie vlastnej pestovateľskej činnosti na tomto pozemku – potvrdenie nie staršie ako 1 rok alebo nájomnú zmluvu.

3.Predávať výrobky na trhovisku môžu za rovnakých podmienok i občania iných členských štátov Európskej únie.

**§ 7**

**Podmienky predaja na trhových miestach a povinnosti predávajúcich**

1.Na trhových miestach je dovolené predávať tovar a výrobky na predaj, ktoré majú vytvorené podmienky v súlade s platnými hygienickými predpismi: rastlinné výrobky (ovocie a zelenina, zemiaky , kvety, priesady, osivá, ozdobné kry, ovocné stromčeky, vianočné stromčeky, chvojky, šišky, čačina a výrobky z nich. Balená kvasená kapusta, sušené ovocie ale iba balené výrobcami na to oprávnenými, orechy, mak),čerstvé huby (iba osoby s osvedčením o odbornej spôsobilosti). Včelí med, včelie produkty a slepačie vajcia – za podmienok stanovených osobitnými predpismi. Pri predaji domácich slepačích vajec ( z vlastného chovu a včelieho medu, je potrebné mať platné veterinárne potvrdenie o registrácii. Med musí byť zmyslovo bezchybný, plnený do zdravotne nezávadných obalov. Predávajúci musí mať platné osvedčenie o odbornej a zdravotnej spôsobilosti, spotrebné výrobky – knihy, denná a periodická tlač, drobné umelecké predmety a drobné remeselné výrobky – sezónne ozdobné a úžitkové predmety k veľkonočným a vianočným sviatkom, pamiatke zosnulých alebo iným príležitostiam ,sklo, porcelán, keramika.

-predaj mäsa a mäsových výrobkov je možné len od výrobcu schváleného a za podmienok dodržiavania teplôt stanovených výrobcom a to len ambulantným spôsobom(chladiarenský reťazec musí byť zachovaný).

- predaj mlieka a mliečnych výrobkov je možný len z pojazdného automatu, pričom pri predaji musí byť dodržaný chladiarenský reťazec.

- pekárenské výrobky je možné predávať len od registrovaného výrobcu po predložení dodacích listov ambulantným spôsobom.

2.Na trhovisku sa môžu poskytovať tieto služby: brúsenie nožov, nožníc a nástrojov, oprava dáždnikov, oprava a čistenie obuvi, kľúčové služby, čistenie peria.

3.Spotrebné výrobky, najmä textilné výrobky, odevné výrobky, obuv, domáce potreby, elektrotechnické výrobky, drobný tovar, papierenské výrobky, kozmetika, drogériový tovar a hračky –môžu sa predávať len v prevádzkárňach tržníc, v prevádzkarňach trhovísk, v stánkoch s trvalým stanovišťom na príležitostných trhoch, pred prevádzkarňou jej prevádzkovateľom a v pojazdných predajniach.

4.Elektrotechnické výrobky, ktoré sú určené na napájanie z elektrickej siete sa môžu predávať iba v prevádzkarňach tržníc a v stánkoch s trvalým stanovišťom, v ktorých sú vytvorené podmienky na bezpečné vyskúšanie ich funkčnosti.

5.Športové potreby sa môžu predávať iba v prevádzkarňach tržníc, v prevádzkarňach trhovísk a v pojazdných predajniach.

6.Predávajúci sú povinní dodržiavať zásady zákona č. 272/1994 Z.z. o ochrane zdravia ľudí v znení neskorších predpisov a všetkých súvisiacich predpisov, udržiavať miesto predaja výrobkov a poskytovania služieb v čistote, po skončení predaja zanechá predajné miesto čisté a upratané.

7.Predávajúci na trhovom mieste je povinný: Označiť svoje predajné miesto podľa osobitných predpisov (podľa § 30 ods 1 zákona č. 455/1991 Zb. v znení neskorších predpisov ). Dodržiavať trhový poriadok trhoviska a príležitostného trhu. Používať elektronickú registračnú pokladnicu podľa osobitných predpisov (zákon SNR č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov, vyhlášky MF SR č. 55/1994 Z.z. o spôsobe vedenia evidencie tržieb elektronickou registračnou pokladnicou v znení vyhlášky MF SR č. 59/1995 Z.z. a vyhlášky MF SR č353/1996 Z.z.). Udržiavať miesto predaja výrobkov a poskytovania služieb v čistote, po skončení predaja zanechať predajné miesto čisté a upratané. Tovar označiť viditeľne cenovkami, predávajúci nesmie o tovare uvádzať nepravdivé údaje(v zmysle § 15 zákona č. 18/1996 Z.z. o cenách v znení neskorších predpisov a § 12 zákona č. 634/1992 Zb. o ochrane spotrebiteľa v znení neskorších predpisov). Vykonávať pri predaji váženého tovaru váženie spôsobom umožňujúcim spotrebiteľovi kontrolu správnosti váženia. Vyradiť z predaja potraviny skazené, vzbudzujúce odpor alebo inak poškodené , deformované, znečistené chemicky alebo mikrobiologicky narušené, neznámeho pôvodu.

8.Suroviny a poľnohospodárske výrobky musia byť zdravotne nezávadné, nesmú byť umiestnené priamo na zemi. Počas predaja musia byť potraviny chránené pred znečistením a vonkajšími vplyvmi. Zelenina, zemiaky, musia byť očistené, zbavené hliny a zvädnutých častí. Ovocie musí byť akostne triedené a počas predaja uložené v debnách, alebo v košíkoch.

9.Predávajúci je povinný používať ciachované váhy, miery a závažia a mať dostatok obalového materiálu, zodpovedajúceho hygienickým predpisom. Vykonávať pri predaji váženého tovaru váženie spôsobom umožňujúcim spotrebiteľovi kontrolu správnosti váženia. 10.Včelí med je dovolené predávať len na základe veterinárneho osvedčenia a potvrdenia o registrácii. Musí byť zmyslovo bezchybný, hygienicky získaný a plnený do zdravotne nezávadných materiálov.

11.Huby je možné predávať na základe „Osvedčenia o odbornej spôsobilosti“ vydaného príslušnou komisiou. Oprávnenie na predaj sa týka len tých druhov, ktoré sú v osvedčení uvedené. Povolenie na predaj húb musí byť kupujúcim viditeľne predložené a huby musia byť rozkrojené jedným pozdĺžnym rezom na požiadanie zákazníka.

12.Pri predaji domácich slepačích vajec je potrebné predložiť potvrdenie o registrácii.

13.Šišky a čačinu v neupravenom stave je dovolené predávať na základe potvrdenia o ich nadobudnutí.

14.Dovolené je predávať vlastné po domácky spracované drobné kuchynské potreby z dreva, košikárske výrobky a ostatné podomácky vyrobené výrobky, napr. z prútia.

15.Oprávnenie na podnikanie a doklad o nadobudnutí tovaru podľa §5 ods. 4 písm. a/ a b/ zákona č. 178/1998 Z.z. sa nevyžadujú, ak ide o predaj vlastných použitých výrobkov fyzickými osobami medzi sebou v primeranom množstve a o predaj rastlinných a živočíšnych výrobkov z vlastnej drobnej pestovateľskej alebo chovateľskej činnosti alebo lesných plodín fyzickými osobami.

16.Osoba oprávnená predávať rastlinné a živočíšne výrobky na trhových miestach z vlastnej pestovateľskej alebo chovateľskej činnosti, alebo lesné plodiny, je povinná predložiť orgánom dozoru na ich požiadanie doklad o nadobudnutí predávaného tovaru.

**§ 9**

**Pravidlá dodržiavania čistoty a hygieny na trhovisku a pri príležitostnom predaji**

1.Osoby predávajúce výrobky alebo poskytujúce služby sú povinné: dodržiavať predpísané hygienické a technické zásady stanovené osobitnými predpismi /zákon NR SR č. 152/1995 Z.z. o potravinách v znení neskorších predpisov, Zákon č. 634/1992 Z.z. o ochrane spotrebiteľa v znení neskorších predpisov, výnos MP SR a MZ SR o vydaní Potravinového kódexu v znení neskorších predpisov/.Udržiavať miesto predaja výrobkov a poskytovania služieb v čistote. Po ukončení činnosti zanechať predajné miesto čisté a upratané. Odpad súvisiaci s predajom (z dôvodu, že predávajúci neplatí poplatok za likvidáciu komunálneho odpadu) zobrať so sebou.

**§ 10**

**Predajný čas na trhoviskách**

1.Príležitostný predaj na verejnom priestranstve pred obecným úradom a pred kultúrnym domom je od 08.00 hod. do 16.00 hod.

**§ 11**

**Nájomné za predajné zariadenie a predajnú plochu**

1.Predávajúci je povinný zaplatiť za užívanie verejného priestranstva na trhovisku 4.-€ aj s  vyhlásením v miestnom rozhlase , alebo bez vyhlásenia .

2.O zaplatení poplatku správca trhoviska vystaví doklad o zaplatení označený dátumom.

3.Doklad o zaplatení je platca povinný ponechať si u seba za účelom kontroly.

**§ 12**

**Orgány dozoru a sankcie**

1.Dozor nad dodržiavaním zákona č. 178/1998 Z.z. o podmienkach predaja výrobkov a poskytovaní služieb na trhových miestach a o zmene a doplnení zákona č. 455/1991 Zb. o živnostenskom podnikaní v znení neskorších predpisov, vykonávajú orgány dozoru, ktorými sú: Slovenská obchodná inšpekcia, Orgány úradnej kontroly potravín, ak ide o predaj potravín, starosta a poslanci OZ ako aj pracovníci obecného úradu.

2.Orgán dozoru uloží pokutu do 17 000 eur fyzickej osobe – podnikateľovi alebo právnickej osobe, ktorá: zriadila trhové miesto bez povolenia (§ 3 ods. 1 zákona č. 178/1998 Z.z.), alebo správcovi trhoviska za porušenie povinnosti podľa § 5 ods. 1 a 3 zákona č. 178/1998 Z.z. , predáva výrobky a poskytuje služby na trhovom mieste bez povolenia (§ 3 ods. 3 zákona 178/1998 Z.z.), alebo ktorá predáva na trhovom mieste výrobky, ktorých predaj je zakázaný, alebo ktoré nie sú obcou určené na predaj, alebo predáva výrobky, ktoré sa môžu predávať len v prevádzkaňach tržníc, v prevádzkarňach trhovísk, v stánkoch s trvalým stanovišťom, na príležitostných trhoch, pred prevádzkarňou jej prevádzkovateľom a v pojazdných predajniach, mimo takto určených miest.

3.Výnos pokút uložených Slovenskou obchodnou inšpekciou a orgánmi úradnej kontroly potravín je príjmom štátneho rozpočtu, výnos pokút uložených obcou je príjmom obce.

4.Orgán dozoru opatrením na mieste zakáže predaj výrobkov a poskytovanie služieb na trhových miestach fyzickej osobe alebo právnickej osobe, ktorá bez povolenia zriadila trhové miesto, alebo bez povolenia predáva výrobky alebo poskytuje služby na trhovom mieste alebo porušuje povinnosti predávajúcich na trhových miestach (podľa § 11 zákona č. 178/1998 Zb.). Opatrenia oznámi orgán dozoru porušiteľovi ústne a vyhotoví o ňom na mieste písomný záznam, ktorý sa odovzdá porušiteľovi. Ak porušiteľ s opatrením nesúhlasí, môže proti nemu podať do troch dni odo dňa jeho oznámenia písomné námietky. Námietky nemajú odkladný účinok . O námietkach rozhodne do piatich pracovných dní odo dňa ich doručenia starosta obce, ak je orgánom dozoru v obci, riaditeľ príslušného inšpektorátu Slovenskej obchodnej inšpekcie, ak je orgánom dozoru SOI, alebo vedúci zamestnanec príslušného orgánu úradnej kontroly potravín, ak je orgánom dozoru orgán úradnej kontroly potravín. Rozhodnutie sa doručí porušiteľovi a je právoplatné.

5.Orgán dozoru rieši zákaz predaja výrobkov a poskytovania služieb na trhových miestach uložený opatrením podľa predchádzajúceho odseku, aj ak porušiteľ odstráni zistené nedostatky.

6.Pokutu možno uložiť do jedného roka odo dňa , keď orgány dozoru zistili porušenie povinností, najneskôr však do troch rokov odo dňa, keď k porušeniu povinností došlo.

7.Na konanie o uložení pokuty a na rozhodovanie o námietkach proti opatreniu sa vzťahuje všeobecný predpis o správnom konaní.

**§ 13**

**Priestupky**

1.Priestupku podľa zákona č. 178/1998 Zb. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní v znení neskorších predpisov, sa dopustí fyzická osoba, ktorá: zriadila trhové miesto bez povolenia, predáva výrobky a poskytuje služby na trhovom mieste bez povolenia, predáva na trhovom mieste výrobky, ktorých predaj je zakázaný, alebo ktoré nie sú určené obcou na predaj, predáva výrobky, ktoré sa môžu predávať len v prevádzkarňach tržníc, v prevádzkarňach trhovísk, v stánkoch s trvalým stanovišťom, na príležitostných trhoch, pred prevádzkarňou jej prevádzkovateľom a v pojazdných predajniach, mimo takto určených miest.

2.Priestupky podľa vyššie uvedeného prejednávajú orgány dozoru.

3.Za priestupok sa uloží pokuta do výšky 8 000 eur. V blokovom konaní možno uložiť za priestupok podľa vyššie uvedeného pokutu do 4 000 eur.

4.Výnos pokút uložených SOI, orgánmi úradnej kontroly potravín je príjmom štátneho rozpočtu, výnos pokút uložených obcou je príjmom rozpočtu obce.

5.Na priestupky a konanie o nich sa vzťahuje všeobecný predpis o priestupkoch.

**§ 14**

**Súčinnosť**

1.Ak sa zamestnancom orgánov dozoru pri výkone úloh, na ktoré sú oprávnení, kladie fyzický odpor alebo ak sa im sťažuje alebo marí výkon dozoru podľa zákona č. 178/1998 Zb. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní v znení neskorších predpisov, alebo ak sa taký odpor alebo prekážky očakávajú, môžu zamestnanci orgánov dozoru požiadať pri plnení týchto úloh o súčinnosť Policajný zbor.

**Článok III**

Zrušovacie a záverečné ustanovenia

**§ 15**

**Zrušovacie ustanovenie**

1.Dňom nadobudnutia účinnosti tohto nariadenia stráca účinnosť VZN č. 3/2011 zo dňa 16.12.2011 s účinnosťou od 01.01.2012.

Ľubomír Bielik

starosta obce

Návrh VZN vyvesený na pripomienkovanie : 26.11.2014

Návrh VZN zvesený:

VZN schválené OZ dňa :

VZN zverejnené po schválení:

VZN nadobúda účinnosť dňa: